CELEX: 31981D0011
Language: el
Date: 1980-12-19 00:00:00
Title: 81/11/ΕΟΚ: Απόφαση τής Επιτροπής τής 19ης Δεκεμβρίου 1980 περί ορισμένων προστατευτικών μέτρων κατά τού καταρροϊκού πυρετού προβατοειδών (blue tongue)

Avis juridique important

|

31981D0011

81/11/ΕΟΚ: Απόφαση τής Επιτροπής τής 19ης Δεκεμβρίου 1980 περί ορισμένων προστατευτικών μέτρων κατά τού καταρροϊκού πυρετού προβατοειδών (blue tongue)  

Επίσημη Εφημερίδα αριθ. L 033 της 05/02/1981 σ. 0032 - 0032 Ισπανική ειδική έκδοση: Κεφάλαιο 03 τόμος 21 σ. 0035  Πορτογαλική ειδική έκδοση : Κεφάλαιο 03 τόμος 21 σ. 0035 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Δεκεμβρίου 1980  περί ορισμένων προστατευτικών μέτρων κατά του καταρροϊκού πυρετού προβατοειδών (blue tongue)  (81/11/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 64/432/ΕΟΚ του Συμβουλίου της 26ης Ιουνίου 1964 περί υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 80/1102/ΕΟΚ (2), και ιδίως το άρθρο 9,  Εκτιμώντας:  ότι η ύπαρξη καταρροϊκού πυρετού προβατοειδών (blue tongue) στη Λέσβο, τμήμα του ελληνικού εδάφους, αποτελεί σοβαρό κίνδυνο για το ζωικό κεφάλαιο της Κοινότητος καί, συνεπώς, πρέπει να θεσπισθούν προς το σκοπό αυτό ορισμένα προστατευτικά μέτρα·  ότι αμέσως, μόλις υπήρξε υποψία για την ασθένεια, η Ελληνική Δημοκρατία έλαβε κάθε μέτρο για να απαγορευθεί η είσοδος στα υπόλοιπα τμήματα του εδάφους της κάθε προϊόντος και ζώντος ζώου, που θα μπορούσε να μεταδώσει την ασθένεια, και ότι η απαγόρευση αυτή θα παραμείνει σε ισχύ μέχρι να αναγνωρισθεί ότι η Λέσβος έχει απαλλαγεί από τον καταρροϊκό πυρετό προβατοειδών ( blue tongue)·  ότι ο νησιωτικός χαρακτήρας της περιοχής όπου διαπιστώθηκε η ασθένεια επιτρέπει ν' αποφευχθεί η ενδεχόμενη τυχαία επέκταση προς τα υπόλοιπα τμήματα του ελληνικού εδάφους, και ότι εξάλλου οι διαγνωστικοί έλεγχοι που πραγματοποιήθηκαν από τις αρμόδιες ελληνικές αρχές επιβεβαιώνουν την απουσία της ασθενείας στα υπόλοιπα τμήματα του εδάφους αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μονίμου Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ελληνική Δημοκρατία δεν αποστέλλει προς τα υπόλοιπα Κράτη μέλη κανένα βοοειδές από τη Λέσβο.  Άρθρο 2  Η παρούσα απόφαση ισχύει από 1ης Ιανουαρίου 1981.  Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 19 Δεκεμβρίου 1980.  Για την 'Επιτροπή  Finn GUNDELACH  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 325 της 1. 12. 1980, σ. 18.